English: Well, indeed. And some of the drivers in the conversation have been about the predictions on the demographics of the population, which were talked about at the start of devolution. And I recognise there are a number of original Members in the room now, but it's a topic that's been going on, a conversation about what that means in terms of public services. And we're seeing that pressure in the health service; we see the pressure also in social care. It's why the Health Foundation estimated a couple of years ago that the cost would be on average 4.1 per cent. Actually, as I've said, local government is putting more than 4.1 per cent into their social care budget already. So, there's a real pressure and real challenge. But it is difficult, because you have got to think about how you raise the money, what you get in return, and what that means - not just for the benefits system, but there are challenges about any sort of way to generate extra income. Because there are challenges about inter-generational fairness, on the one hand. If you're nearing retirement age, or expecting to receive social care because of your age, as opposed to children, a young person, or a working-age adult who still needs social care, then you may well say, 'I've paid into the system all my life, and this is what I expect to receive in return'. Whereas, if you're in your 20s, at the start of your working life, you may say, 'I don't expect to receive the benefit of this for some time to come'. And there's a real challenge about what is fair between generations, as well as between people who pay taxes, people who receive care. And there's a challenge about the current means testing environment and reality of social care. So, we've capped some of the costs that people would pay for domestic care costs; we chose to do that. And that's taken away some of the fears that some people have about paying for care. But we still have challenges. We want to do more. It's not just about whether we have a vision that we'd like to have social care funded like the national health service, but about our capacity to do so. And that's an honest conversation we should have. And when we provide more information in the technical briefings and the conversations from the spring/Easter onwards, I think we'll be able to have that conversation with more facts in the field for all of us to look at. And I think that will be a good thing. But to improve staff terms and conditions - we could spend lots of money on doing that, and that might improve the quality of care, it might reduce the churn in the workforce, but that in itself won't extend the reach of social care as well. So, these are all choices we'll need to make, and to be clear sighted about them as we make them.
Welsh: Wel, ie'n wir. Ac mae rhai o'r ysgogiadau yn y drafodaeth wedi ymwneud â'r rhagdybiaethau ar ddemograffeg y boblogaeth, y gwnaethom ni sôn amdanyn nhw ar ddechrau datganoli. Ac rwy'n cydnabod bod nifer o'r Aelodau gwreiddiol yn yr ystafell nawr, ond mae'n bwnc sydd wedi bod yn digwydd, sgwrs am yr hyn y mae hynny'n ei olygu o ran gwasanaethau cyhoeddus. Rydym yn gweld y pwysau hwnnw yn y gwasanaeth iechyd; fe welwn ni'r pwysau mewn gofal cymdeithasol hefyd. Dyna pam yr amcangyfrifodd y sefydliad iechyd ddwy flynedd yn ôl y byddai'r gost ar gyfartaledd yn 4.1 y cant. A dweud y gwir, fel y dywedais, mae llywodraeth leol yn rhoi mwy na 4.1 y cant o'i chyllideb i ofal cymdeithasol yn barod. Felly, mae yna bwysau gwirioneddol a her wirioneddol. Ond mae'n anodd, oherwydd mae'n rhaid ichi ystyried sut y byddwch chi'n codi'r arian, beth rydych chi'n ei gael yn gyfnewid amdano, a beth mae hynny'n ei olygu - nid yn unig ar gyfer y system fudd-daliadau, ond ceir heriau ynghylch unrhyw ffordd o godi incwm ychwanegol. Ceir heriau ynghylch tegwch rhwng y cenedlaethau, ar y naill law. Os ydych chi'n nesáu at oedran ymddeol, neu'n disgwyl derbyn gofal cymdeithasol oherwydd eich oedran chi, yn wahanol i blant, unigolyn ifanc, neu oedolyn o oedran gweithio sydd ag angen gofal cymdeithasol parhaus, yna mae'n ddigon posibl y byddech chi'n dweud, 'Rwyf wedi talu i mewn i'r system gydol fy oes, a dyma'r hyn yr wyf yn disgwyl ei dderbyn yn ôl'. Ond, pe byddech chi yn eich 20au, ar ddechrau eich bywyd gwaith, efallai y byddech chi'n dweud, 'Nid wyf i'n disgwyl gweld unrhyw fudd yn dod o hyn am amser maith i ddod'. Ac mae yma her wirioneddol am yr hyn sy'n golygu tegwch rhwng cenedlaethau, yn ogystal â rhwng pobl sy'n talu trethi a phobl sy'n derbyn gofal. Ac mae her ynglŷn ag amgylchedd y prawf modd cyfredol a sefyllfa wirionedd gofal cymdeithasol. Felly, rydym wedi capio rhai o'r costau hynny y byddai pobl yn eu talu am gostau gofal cartref; fe wnaethom ni ddewis gwneud hynny. Ac mae hynny wedi cael gwared ar rai o'r ofnau sydd gan rai pobl ynglŷn â thalu am eu gofal. Ond mae gennym ni rai heriau o hyd. Rydym yn awyddus i wneud mwy. Mae'n golygu mwy na dim ond gofyn a oes gennym ni'r weledigaeth o weld gofal cymdeithasol yn cael ei ariannu fel y caiff y gwasanaeth iechyd gwladol, ond hefyd a oes gennym y capasiti i wneud hynny. Ac mae honno'n drafodaeth onest y dylem ni ei chael. A phan fyddwn ni'n darparu mwy o wybodaeth yn y sesiynau briffio technegol a'r sgyrsiau o'r gwanwyn/Pasg ymlaen, rwy'n credu y byddwn ni'n gallu cael y drafodaeth honno gyda mwy o ffeithiau yn y maes i bawb ohonom allu edrych arnyn nhw. Ac rwy'n credu y bydd hynny'n beth da. Ond o ran gwella telerau ac amodau staff - gallem wario llawer o arian ar wneud hynny, ac fe allai hynny wella ansawdd gofal, fe allai leihau'r nifer sy'n gadael y gweithlu, ond ni fyddai ynddo'i hun yn ymestyn cyrhaeddiad gofal cymdeithasol hefyd. Felly, mae'r rhain i gyd yn ddewisiadau y bydd angen inni eu gwneud, a bod yn graff wrth eu gwneud nhw.